Република Србија

## ОПШТИНА ВЕЛИКА ПЛАНА

Општинска управа

Одељење за урбанизам и грађевину,

имовинско-правне и комунално-стамбене послове

Одсек за урбанизам, грађевину

и комунално-стамбене послове

**Број: 353-84/2015-III/06**

**Датум: 26.06.2015. године**

ВЕЛИКА ПЛАНА

 Општинска управа, Одељење за урбанизам и грађевину, имовинско-правне и комунално-стамбене послове, Одсек за урбанизам, грађевину и комунално-стамбене послове, поступајући по захтеву **доо Медино из Крњева, Булевар Ослобођења бр.29, за издавање локацијских услова за изградњу прикључног гасовода, МРС, УГИ и гасне котларнице на локацији у Крњеву, Булевар Ослобођења бр.29**, на основу члана 17. Одлуке о Општинској управи Општине Велика Плана (''Међуопштински службени лист општина: Велика Плана и Смедеревска Паланка'', бр. 41/08), a по овлашћењу начелника општинске управе бр. 112–242/2009–III- од 29.07.2009. год, доноси

**З А К Љ У Ч А К**

 **1.ОДБАЦУЈЕ се захтев, доо Медино из Крњева, Булевар Ослобођења бр.29, за издавање локацијских услова за изградњу прикључног гасовода, мерно регулационог сета (МРС), унутрашње гасне инсталације (УГИ) и гасне котларнице на локацији у Крњеву, Булевар Ослобођења бр.29, к.п.бр.12732/1 КО Крњево, због формалних недостатака у садржини идејног решења, односно из разлога што техничка документација није израђена на геодетској подлози коју чини катастарско-топографски план.**

 **2.Уколико подносилац захтева у року од 10 (десет) дана од пријема овог закључка а најкасније у року од 30 дана од његовог објављивања на интернет страници Општинске управе Општине Велика Плана, поднесе усаглашени захтев и отклони све недостатке утврђене ставом 1. овог закључка, не плаћа поново административну таксу за подношење захтева.**

##  **О б р а з л о ж е њ е**

 Доо ''Медино'' из Крњева, поднео је захтев овом Одељењу бр.353-84/2015-///-06 од 25.06.2015 године, за издавање локацијских услова за изградњу изградњу прикључног гасовода, мерно регулационог сета (МРС), унутрашње гасне инсталације (УГИ) и гасне котларнице на локацији у Крњеву, Булевар Ослобођења бр.29.

 Уз захтев за издавање локацијских услова, именовани је приложио документацију прописану чланом 6. Правилника о поступку спровођења обједињене процедуре (Службени гласник РС,бр.22/2015).

 Увидом у достављену документацију, надлежни орган је утврдио да идејно решење није у складу са члановима 35, 36, 37, 38, 39 и 40 а у вези са чланом 22. Правилника о садржини, начину и поступку израде и начин вршења контроле техничке документације према класи и намени објекта (Службени гласник РС,бр.23/2015).

На основу члана 8. Став 2.Правилника о поступку спровођења обједињене процедуре (Службени гласник РС,бр.22/2015), надлежни орган је утврдио да постоји недостатак у идејном решењу те да нису испуњени формални услови за даље поступање по захтеву прописани чланом 7.Правилника и одлучио је као у диспозитиву.

**УПУТСТВО О ПРАВНОМ СРЕДСТВУ**: Против овог закључка може се изјавити приговор Општинском већу Општине Велика Плана у року од 3 дана од достављања закључка.

Жалба се таксира са 190,00 динара административне таксе.

|  |
| --- |
| **Начелник одељења** |
| Драгољуб Живковић, дипл.п.планер |
|  |

|  |
| --- |
| **Обрађивач:** |
| Наташа Михајловић, дип.инж.арх. |
|  |

Доставити:

-подносиоцу захтева

-архиви